EUROOPAN YHTEISÖJEN KOMISSIO 
Bryssel, 04.03.1998 
KOM(1998)1191opull. 
98/ 0075 (CNS) 
Ehdotus 
NEUVOSTON JA KOMISSION PÄÄTÖKSEKSI 
Euroopan yhteisöjen ja niiden jäsenvaltioiden sekä Liettuan tasavallan [...] 
allekirjoitetulla Eurooppa-sopimukseUa perustetussa assosiaationeuvostossa 
vahvistettavasta Eurooppa-sopimuksen 64 artiklan 1 kohdan i ja ii alakohdan sekä 
2 kohdan soveltamista koskevia sääntöjä koskevasta yhteisön kannasta 
(komission esittämä) 

PERUSTELUT 
|...| |..| allekirjoitetun Euroopan yhteisöjen ja niiden jäsenvaltioiden sekä Liettuan 
tasavallan välisen Eurooppa-sopimuksen 64 artiklan 3 kohdassa määrätään, että 
assosiaationeuvosto antaa tarvittavat säännöt kyseisen artiklan 1 ja 2 kohdan (yrityksiin 
sovellettavat kilpailua koskevat määräykset) täytäntöönpanemiseksi 31 päivään joulukuuta 
1997 mennessä. Liettuan kanssa tehdyn Eurooppa-sopimuksen ratifiointi on lähes 
suoritettu ja sopimus tullee voimaan vuoden 1998 alussa. 
Liettuan kanssa tehty vapaakauppasopimus tuli voimaan 1 päivänä tammikuuta 1995. 
Vapaakauppasopimuksella perustettu sekakomitea sopi 1 päivänä huhtikuuta 1996 ja 16 
päivänä kesäkuuta 1997 pitämissään kokouksissa, että kumpikin sopimuspuoli .aloittaa 
Eurooppa-sopimuksen 64 artiklan 1 kohdan i ja ii alakohdan eli yrityksiin sovellettavien 
kilpailumääräysten soveltamista koskevien sääntöjen hyväksymiseksi tarvittavat 
menettelyt. 
Kilpailua koskevat määräykset ovat Euroopan yhteisöjen ja Liettuan Eurooppa-
sopimuksen tärkeimpiä kohtia. Niiden tosiasiallinen täytäntöönpano assosiaationeuvoston 
antamilla säännöillä, jotka ovat tämän asiakirjan liitteenä, on välttämätön edellytys 
sopimuspuolten välisten kauppasuhteiden esteettömälle kehitykselle. Päätösehdotuksessa 
vahvistetaan sopimuspuolten kilpailuviranomaisten yhteistyötä koskevat menettelyt. 
Yhteisössä voimassa oleviin ryhmäpoikkeuksia koskeviin sääntöihin sisällytettyjen 
periaatteiden soveltaminen vahvistetaan, minkä lisäksi säädetään assosiaationeuvostossa 
käytävistä neuvotteluista tapauksissa, joissa asianomaisten kahden kilpailuviranomaisen 
välille syntyy erimielisyyksiä. 
Eurooppa-sopimuksen tekemisestä [...] tehdyn neuvoston ja komission päätöksen 2 
artiklan 1 kohdan mukaisesti assosiaationeuvostossa vahvistettava yhteisön kanta on 
laadittava Euroopan yhteisöjen perustamissopimusten vastaavien määräysten mukaisesti. 
Euroopan yhteisön perustamissopimuksen 87, 235 ja 228 artikla sekä Euroopan hiili- ja 
teräsyhteisön perustamissopimuksen 65 ja 66 artikla ovat sopiva oikeusperusta yrityksiin 
sovellettavien kilpailua koskevien määräysten soveltamista koskevista säännöistä 
assosiaationeuvostossa vahvistettavalle yhteisön kannalle. Tästä syystä on suotavaa, että 
neuvosto ja komissio hyväksyvät liitteenä olevan päätöksen. 
Tämän vuoksi ehdotetaan, että neuvosto hyväksyy liitteenä olevan ehdotuksen neuvoston 
ja komission päätökseksi. 
1 
Ehdotus: 
NEUVOSTON JA KOMISSION PÄÄTÖS 
tehty 
Euroopan yhteisöjen ja niiden jäsenvaltioiden sekä Liettuan tasavallan [...][...] 
allekirjoitetulla Eurooppa-sopimuksella perustetussa assosiaationeuvostossa 
vahvistettavasta Eurooppa-sopimuksen 64 artiklan 1 kohdan i ja ii alakohdan sekä 
2 kohdan soveltamista koskevia sääntöjä koskevasta yhteisön kannasta 
EUROOPAN UNIONIN NEUVOSTO ja 
EUROOPAN YHTEISÖJEN KOMISSIO, jotka 
ottavat huomioon Euroopan yhteisön perustamissopimuksen ja erityisesti sen 87 ja 235 
artiklan yhdessä 228 artiklan 2 kohdan toisen virkkeen ja 3 kohdan ensimmäisen 
alakohdan kanssa, 
ottavat huomioon Euroopan hiili- ja teräsyhteisön perustamissopimuksen ja erityisesti sen 
65 ja 66 artiklan, 
ottavat huomioon Euroopan yhteisöjen ja niiden jäsenvaltioiden sekä Liettuan tasavallan 
Eurooppa-sopimuksen tekemisestä [...] tehdyn neuvoston ja komission päätöksen ja 
erityisesti sen 2 artiklan 1 kohdan, 
ottavat huomioon Euroopan parlamentin lausunnon, 
sekä katsovat, että 
Eurooppa-sopimuksen 64 artiklan 3 kohdassa määrätään, että assosiaationeuvosto antaa 
tarvittavat kyseisen artiklan 1 ja 2 kohdan soveltamista koskevat säännöt 31 päivään 
joulukuuta 1997 mennessä, 
OVAT PÄÄTTÄNEET SEURAAVAA: 
Euroopan yhteisöjen ja niiden jäsenvaltioiden sekä Liettuan tasavallan Eurooppa-
sopimuksella perustetussa assosiaationeuvostossa vahvistettava yhteisön kanta Eurooppa-
sopimuksen 64 artiklan 1 kohdan i ja ii alakohdan sekä 2 kohdan soveltamista koskevista 
säännöistä perustuu tämän päätöksen liitteenä olevaan assosiaationeuvoston 
päätösluonnokseen. 
Tehty Brysselissä 
Neuvoston puolesta Komission puolesta 
Luonnos: 
EUROOPAN YHTEISÖJEN JA NIIDEN JÄSENVALTIOIDEN SEKÄ 
LIETTUAN TASAVALLAN ASSOSIAATIONEUVOSTON PÄÄTÖS N:o .../98 
tehty 
Euroopan yhteisöjen ja niiden jäsenvaltioiden sekä Liettuan tasavallan Eurooppa-
sopimuksen 64 artiklan 1 kohdan i ja ii alakohdan sekä 2 kohdan soveltamista 
koskevista säännöistä 
ASSOSIAATIONEUVOSTO, joka 
ottaa huomioon Euroopan yhteisöjen ja niiden jäsenvaltioiden sekä Liettuan tasavallan 
Eurooppa-sopimuksen ja erityisesti sen 64 artiklan 3 kohdan, 
sekä katsoo, että 
Eurooppa-sopimuksen 64 artiklan 3 kohdassa määrätään, että assosiaationeuvosto antaa 
tarvittavat kyseisen artiklan 1 ja 2 kohdan soveltamista koskevat säännöt, 
ON PÄÄTTÄNYT SEURAAVAA: 
1 artikla 
Hyväksytään tämän päätöksen liitteenä olevat, Euroopan yhteisöjen ja niiden 
jäsenvaltioiden sekä Liettuan tasavallan Eurooppa-sopimuksen 64 artiklan 1 kohdan i ja ii 
alakohdan sekä 2 kohdan soveltamista koskevat säännöt. 
2 artikla 
Tämä päätös julkaistaan Euroopan yhteisöjen virallisessa lehdessä ja Valstybes Zynios 
-lehdessä (Liettuan virallinen lehti). 
3 artikla 
Tämä päätös tulee voimaan päivänä, jona se tehdään. 
Tehty Brysselissä 
Assosiaationeuvoston puolesta 
Puheenjohtaja^) 
4 
unK 
YRITYKSIIN SOVELLETTAVIEN Kn,PAILUMÄÄRÄYSTEN SOVELTAMISTA 
KOSKEVAT SÄÄNNÖT 
Euroopan yhteisöjen ja niiden jäsenvaltioiden sekä Liettuan tasavallan Eurooppa-
sopimuksen 64 artiklan 1 kohdan i ja ii alakohdassa sekä 2 kohdassa tarkoitettujen, 
yrityksiin sovellettavien kilpailumääräysten soveltamista koskevat säännöt 
1 artikla - Perusperiaate 
Tapaukset, jotka liittyvät yritysten välisiin sopimuksiin, yritysten yhteenliittymien 
päätöksiin ja yritysten yhdenmukaistettuihin käytäntöihin, joiden tarkoituksena tai 
seurauksena on kilpailun estäminen, rajoittaminen tai vääristäminen, sekä tapaukset, jotka 
liittyvät määräävän aseman väärinkäyttöön yhteisön tai Liettuan alueella tai sen 
merkittävällä osalla ja jotka voivat vaikuttaa yhteisön ja Liettuan väliseen kauppaan, 
ratkaistaan Eurooppa-sopimuksen 64 artiklan 1 ja 2 kohdan periaatteiden mukaisesti. 
Tätä varten kyseisiä asioita käsittelee Euroopan yhteisön osalta Euroopan yhteisöjen 
komissio (PO IV) ja Liettuan osalta valtion kilpailu- ja kuluttajansuojavirasto. 
Euroopan yhteisöjen komission ja Liettuan kilpailu- ja kuluttajansuojaviraston toimivalta 
käsitellä kyseisiä asioita perustuu Euroopan yhteisön ja Liettuan lainsäädännössä oleviin 
sääntöihin, mukaan lukien tapaukset, joissa kyseisiä sääntöjä sovelletaan niiden alueiden 
ulkopuolella sijaitseviin yrityksiin. 
Molemmat viranomaiset ratkaisevat tapaukset omien asiaa koskevien sääntöjensä 
mukaisesti ja ottaen huomioon jäljempänä esitetyt määräykset. Viranomaisten asiaa 
koskevat säännöt ovat Euroopan yhteisöjen komission osalta Euroopan yhteisön 
perustamissopimuksen ja Euroopan hiili- ja teräsyhteisön perustamissopimuksen kilpailua 
koskevat säännöt sekä kilpailua koskeva johdettu oikeus ja Liettuan kilpailu- ja 
kuluttajansuojaviraston osalta kilpailulaki ja muu asiaan liittyvä lainsäädäntö. 
EUROOPAN YHTEISÖN PERUSTAMISSOPIMUKSEN MUKAINEN 
TALOUDELLINEN TOIMINTA 
2 artikla - Molempien kilpailuviranomaisten toimivaltaan kuuluvat asiat 
Euroopan yhteisöjen komissio ja valtion kilpailu- ja kuluttajansuojavirasto käsittelevät 
tämän artiklan määräysten mukaisesti Eurooppa-sopimuksen 64 artiklan soveltamisalaan 
kuuluvat tapaukset, jotka voivat vaikuttaa sekä Euroopan yhteisön että Liettuan 
markkinoihin ja jotka voivat kuulua molempien kilpailuviranomaisten toimivaltaan. 
2.1. Ilmoitus 
2.1.1. Kilpailuviranomaiset ilmoittavat toisilleen niistä käsittelemistään tapauksista, 
jotka 1 artiklassa vahvistetun perusperiaatteen mukaisesti näyttävät kuuluvan 
myös toisen viranomaisen toimivaltaan. 
2.1.2. Tällainen tilanne saattaa syntyä erityisesti tapauksissa, 
- joihin liittyy toisen viranomaisen alueella toteutettuja kilpailunvastaisia 
toimia, 
- jotka liittyvät toisen viranomaisen täytäntöönpanotoimintaan, ja 
- joihin liittyy korjaavia toimenpiteitä, jotka edellyttävät toimimista toisen 
viranomaisen alueella tai estävät sen. 
2.1.3. Tämän artiklan mukaisessa ilmoituksessa on oltava riittävät tiedot, jotta 
vastaanottava osapuoli voi arvioida alustavasti vaikutukset etuihinsa. Ilmoitusten 
jäljennökset on toimitettava säännöllisesti assosiaationeuvostolle. 
2.1.4. Ilmoitus on annettava ennakolta mahdollisimman varhaisessa vaiheessa ja 
viimeistään tutkimusten kuluessa, mutta kuitenkin riittävän ajoissa ennen 
ratkaisun tai päätöksen tekemistä, jotta huomautusten esittäminen ja asiasta 
neuvotteleminen olisi mahdollista ja jotta asiaa käsittelevä viranomainen voisi 
ottaa huomioon toisen viranomaisen näkökannat sekä toteuttaa ne korjaavat 
toimenpiteet, joita se oman lainsäädäntönsä perusteella pitää sopivina kyseisessä 
tapauksessa. 
2.2. Neuvottelut ja näkökantojen huomioon ottaminen 
Kun Euroopan yhteisöjen komissio tai valtion kilpailu- ja kuluttajansuojavirasto 
katsoo, että toisen viranomaisen alueella toteutetut kilpailunvastaiset toimet 
vaikuttavat merkittävästi sen olennaisiin etuihin, se voi ehdottaa neuvottelujen 
aloittamista toisen viranomaisen kanssa tai pyytää, että toisen sopimuspuolen 
kilpailuviranomainen aloittaa asianmukaiset menettelyt asian korjaamiseksi 
kilpailunvastaisia toimia koskevan lainsäädännön mukaisesti. Tämä tapahtuu 
rajoittamatta pyynnön esittäneen sopimuspuolen kilpailulainsäädännön mukaisia 
toimia ja estämättä pyynnön vastaanottaneen viranomaisen täyttä vapautta päättää 
lopullisesti asiasta. 
2.3. Sovitteluratkaisuun pyrkiminen 
Pyynnön vastaanottaneen kilpailuviranomaisen on otettava täydellisesti ja 
myötämielisesti huomioon pyynnön esittäneen viranomaisen mahdollisesti 
esittämät näkökannat ja tosiasioihin perustuva aineisto sekä erityisesti kyseessä 
olevien kilpailunvastaisten toimien luonne, asianomaiset yritykset sekä 
vahingolliset vaikutukset, joiden väitetään kohdistuvan pyynnön esittäneen 
sopimuspuolen olennaisiin etuihin. 
Tämän artiklan mukaisesti neuvotteluihin osallistuvat kilpailuviranomaiset pyrkivät 
pääsemään molempia osapuolia tyydyttävään ratkaisuun ottaen huomioon asiaan 
liittyvät olennaiset edut, sanotun kuitenkaan rajoittamatta kyseisten viranomaisten 
oikeuksien ja velvollisuuksien soveltamista. 
4 
3 artikla - Ainoastaan yhden kilpailuviranomaisen toimivaltaan kuuluvat asiat 
3.1. Kilpailuviranomaisen yksinomaiseen toimivaltaan edellä 1 artiklassa vahvistetun 
periaatteen mukaisesti kuuluvat tapaukset, jotka voivat vaikuttaa toisen 
sopimuspuolen olennaisiin etuihin, käsitellään ottaen huomioon 2 artiklan 
määräykset ja jäljempänä esitetyt periaatteet. 
3.2. Erityisesti silloin, kun toinen kilpailuviranomaisista aloittaa tutkimukset tai 
menettelyn tapauksessa, jonka osalta käy ilmi, että se vaikuttaa toisen 
sopimuspuolen olennaisiin etuihin, toimenpiteet aloittaneen viranomaisen on 
ilmoitettava tapauksesta toiselle viranomaiselle ilman viimeksi mainitun 
muodollista pyyntöä. 
4 artikla - Tietojen pyytäminen 
Jos sopimuspuolen kilpailuviranomainen toteaa, että tapaus, joka kuuluu myös tai 
ainoastaan toisen viranomaisen toimivaltaan, näyttää vaikuttavan ensimmäisen 
sopimuspuolen olennaisiin etuihin, se voi pyytää asiaa käsittelevältä viranomaiselta 
tietoja kyseisestä tapauksesta. 
Asiaa käsittelevän viranomaisen on annettava mahdollisimman kattavat tiedot niin 
varhaisessa menettelyn vaiheessa, että pyynnön esittäneen viranomaisen näkökannat 
voidaan ottaa huomioon ennen päätöksen tai ratkaisun tekemistä. 
5 artikla - Tietojen salassapitoja luottamuksellisuus 
5.1. Eurooppa-sopimuksen 64 artiklan 7 kohdan mukaisesti kumpaakaan 
kilpailuviranomaista ei vaadita toimittamaan tietoja toiselle viranomaiselle, jos 
tietojen luovuttaminen pyynnön esittäneelle viranomaiselle on tietoja hallussaan 
pitävän viranomaisen lainsäädännössä kielletty tai jos se on sen sopimuspuolen 
olennaisten etujen vastaista, jonka viranomaisen hallussa tiedot ovat. 
5.2. Kumpikin viranomainen säilyttää niin hyvin kuin mahdollista toisen viranomaisen 
sille luottamuksellisesti luovuttamien tietojen luottamuksellisuuden. 
6 artikla - Ryhmäpoikkeukset 
Eurooppa-sopimuksen 64 artiklan soveltamiseksi edellä olevien 2 ja 3 artiklan 
mukaisesti kilpailuviranomaiset varmistavat, että Euroopan yhteisössä voimassa oleviin 
ryhmäpoikkeuksia koskeviin asetuksiin sisältyviä periaatteita sovelletaan 
kokonaisuudessaan. Valtion kilpailu- ja kuluttajansuojavirastolle ilmoitetaan kaikista 
menettelyistä, jotka liittyvät Euroopan yhteisön suorittamaan ryhmäpoikkeusten 
vahvistamiseen, kumoamiseen tai muuttamiseen. 
Jos ryhmäpoikkeuksia koskeviin asetuksiin kohdistuu huomattavaa vastustusta Liettuan 
puolelta, on asiasta Eurooppa-sopimuksessa määrätty lainsäädäntöjen lähentäminen 
huomioon ottaen neuvoteltava assosiaationeuvostossa 9 artiklan määräysten mukaisesti. 
Samoja periaatteita sovelletaan Euroopan yhteisön tai Liettuan kilpailupolitiikkaa 
koskeviin muihin huomattaviin muutoksiin. 
1-
7 artikla - Yrityskeskittymien valvonta 
Valtion kilpailu- ja kuluttajansuojavirastolla on oikeus esittää menettelyn aikana 
yrityskeskittymien valvonnasta annetussa neuvoston asetuksessa (ETY) N:o 4064/891 
asetuissa määräajoissa näkemyksensä kyseisen asetuksen soveltamisalaan kuuluvista, 
Liettuan talouteen merkittävästi vaikuttavista yrityskeskittymistä. Euroopan yhteisöjen 
komissio ottaa esitetyn näkemyksen asianmukaisesti huomioon, sanotun kuitenkaan 
rajoittamatta sopimuspuolten kilpailulainsäädäntöön perustuvien toimien toteuttamista. 
8 artikla - Vähämerkityksiset toimet 
8.1. Kilpailunvastaiset toimet, joiden vaikutukset sopimuspuolten väliseen kauppaan tai 
kilpailuun ovat merkitykseltään vähäisiä, eivät kuulu Eurooppa-sopimuksen 64 
artiklan 1 kohdan soveltamisalaan, eikä niihin tästä syystä sovelleta näiden 
soveltamista koskevien sääntöjen 2-6 artiklaa. 
8.2. Edellä 8 artiklan 1 kohdassa tarkoitettuja merkitykseltään vähäisiä vaikutuksia 
katsotaan tavallisesti esiintyvän, kun 
- osallistuvien yritysten yhteenlaskettu vuotuinen liikevaihto on enintään 200 
miljoonaa ecua, ja 
- sopimuksen soveltamisalaan kuuluvilla tavaroilla ja palveluilla sekä 
osallistuvien yritysten sellaisilla muilla tavaroilla ja palveluilla, joita käyttäjät 
pitävät ominaisuuksiltaan, hinnaltaan ja käyttötarkoitukseltaan vastaavina, on 
enintään viiden prosentin osuus kyseisten tavaroiden ja palveluiden 
kokonaismarkkinoista sillä yhteismarkkina-alueella ja Liettuan markkina-
alueella, jota sopimus koskee. 
9 artikla - Assosiaationeuvosto 
9.1. Kun edellä 2 ja 3 artiklassa määrätyt menettelyt eivät johda molempia 
sopimuspuolia tyydyttävään ratkaisuun sekä muissa tapauksissa, jotka on 
nimenomaisesti mainittu näissä soveltamista koskevissa säännöissä, asiasta on 
toisen sopimuspuolen sitä pyytäessä järjestettävä mielipiteiden vaihto 
assosiaationeuvostossa kolmen kuukauden kuluessa kyseisen pyynnön 
esittämisestä. 
9.2. Tämän mielipiteiden vaihdon jälkeen tai 9 artiklan 1 kohdassa mainitun määräajan 
päätyttyä assosiaationeuvosto voi laatia tarkoituksenmukaiset suositukset näiden 
tapausten ratkaisemiseksi, sanotun kuitenkaan rajoittamatta Eurooppa-sopimuksen 
64 artiklan 6 kohdan soveltamista. Näissä suosituksissa assosiaationeuvosto voi 
ottaa huomioon sen, että pyynnön vastaanottanut viranomainen ei mahdollisesti ole 
esittänyt näkökantaansa pyynnön esittäneelle viranomaiselle 9 artiklan 1 kohdassa 
tarkoitetussa määräajassa. 
EYVL N:o L 395, 30.12.1989, asetus sellaisena kuin se on viimeksi muutettuna asetuksella (EY) N:o 
1310/97 (EYVLN.oL 180,9.7.1997) 
f 
9.3. Nämä assosiaationeuvoston menettelyt eivät rajoita sopimuspuolten alueella 
voimassa olevan kilpailulainsäädännön perusteella toteutettavia toimia. 
10 artikla - Kielteinen toimivaltaristiriita 
Kun sekä Euroopan yhteisöjen komissio että valtion kilpailu- ja kuluttajansuojavirasto 
katsovat, että kumpikaan niistä ei ole lainsäädäntönsä perusteella toimivaltainen 
käsittelemään tapausta, asiasta on pyynnöstä järjestettävä mielipiteiden vaihto 
assosiaationeuvostossa. Euroopan yhteisö ja Liettua pyrkivät, asiaan liittyvät olennaiset 
edut huomioon ottaen, pääsemään molempia sopimuspuolia tyydyttävän ratkaisuun 
apunaan assosiaationeuvosto, joka voi laatia asiaa koskevia suosituksia, sanotun 
kuitenkaan rajoittamatta Eurooppa-sopimuksen 64 artiklan 6 kohdan soveltamista sekä 
Euroopan unionin yksittäisten jäsenvaltioiden omista kilpailusäännöistä johtuvia 
oikeuksia. 
EHTY:N PERUSTAMISSOPIMUKSEN MUKAINEN TALOUDELLINEN 
TOIMINTA 
11 artikla - Euroopan hiili-ja teräsyhteisön (EHTY) perustamissopimus 
Edellä 1-6 ja 8-10 artiklassa annettuja määräyksiä sovelletaan myös hiili- ja teräsalaan. 
12 artikla - Hallinnollinen avunanto (kielet) 
Euroopan yhteisöjen komissio ja valtion kilpailu- ja kuluttajansuojavirasto huolehtivat 
keskinäisen avunannon käytännön järjestelyistä tai muista tarkoituksenmukaisista 
ratkaisuista erityisesti käännösten osalta. 
9 

ISSN 1024-4492 
KOM(98) 119 lopullinen 
ASIAKIRJAT 
FI 11 06 01 
Luettelonumero : CB-CO-98-119-FI-C 
ISBN 92-78-31645-8 
Euroopan yhteisöjen virallisten julkaisujen toimisto 
L-2985 Luxemburg 
/o